de voirs willem de vader te dier meynigen hen
overgeven sal voir scepen van loeven Ende dit
duende soe lange de voirs willem de vader en
sijn huysvr leven sulle ende de langstleven van
hen beyden leve sal den niet lange Ende nae de
doot des voirs willems en sijnder huysvrouwen
sal den selve willem de sone volgen voir sijn pt
thof ende de goede van wilde met allen sijnder
toebehoirten geestiueert op vijftich mudden rogs
Met cond ende vorweerde oft de voirs willem
toecomen bruydegom aflivich wordde voir der
voirs jouffr magriete sijnder toecomen bruyt
sonder wettich oir van huer te behouden dat in
dien gevalle de voirs jouffr magriete voir
hue duwarie jairlijcx trecken ende heffen sal
de voirs xxv mudden rogs die de voirs willem
en sijn huysvrouwe en naec hue sculd sullen
sijn te betalen en dair toe alsdan te geven
thien ryns guld te xx st tstuck en den stuver
te drie plc der selver jouffr magriete hue leefdage
lang Item heeft voirt geloeft deselve willem de
vader hen ter stont te geven ende te betalen den
huwelijck volbracht sijnde de some van veertich
ryns gul eens It heeft de voirs wille toecomen
bruydegom geloeft dat hij nemermeer borghe
blive sal voir yeman Ende ter ande zijden
heeft de voirs h lambrecht met wille weten
consente ende overstane des voirs lambrechts
sijns soens geloeft en toegeseet den voirs
toecomen gehuysschen in onderstande vand voirs
huwelijke te geven vijfthien mudde rocx
en vijf ryns guld te xx st tstuck jairlijker
ende erflijker rinten jairlijcx te betalen vand
dage dat de huwelijck volbracht sal wordden